Diari Oficial de la Generalitat Valenciana


Sumari del DOGV 8230, del 08-02-2018 (2018/822)

RESOLUCIÓ de 24 de gener de 2018, del secretari autonòmic d'Educació i Investigació, per la qual s'autoritza la mercantil Global Education Iniciatives, SL, com a centre autoritzat privat d'ensenyances artístiques superiors de Música en instal·lacions del centre privat IALE de l'Eliana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/822


Data del document
:   24-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 de gener de 2018, del secretari autonòmic d'Educació i Investigació, per la qual s'autoritza la mercantil Global Education Iniciatives, SL, com a centre autoritzat privat d'ensenyances artístiques superiors de Música en instal·lacions del centre privat IALE de l'Eliana. [2018/822]  
Per mitjà d'un escrit de 16 de gener de 2017, el director de l'Institut Superior d'Ensenyances Artístiques de la Comunitat Valenciana (ISEAC) va sol·licitar a la Direcció General d'Universitat, Investigació i Ciència de la Conselleria d'Educació, Investigació, Cultura i Esport l'inici de l'expedient per a la creació i autorització de la mercantil Global Education Iniciatives, SL, com a centre privat d'ensenyances artístiques superiors de música, en les instal·lacions del centre privat IALE de l'Eliana (València).  
Amb data 7 de juny de 2017, la Direcció de l'Institut Superior d'Ensenyances Artístiques de la Comunitat Valenciana (ISEAC) va comunicar a la Direcció General d'Universitat, Investigació i Ciència la seua valoració positiva del mencionat projecte.  
Amb data 21 de setembre de 2017, es va formalitzar el conveni entre el Col·legi Iale, SA, i Global Education Iniciatives, SL, per a la cessió dels espais necessaris del col·legi a partir de les 17 hores entre setmana i els caps de setmana en horari lliure, per a l'exercici de l'activitat de música.  
El Servei d'Infraestructures Educatives de la Sotssecretaria de la Conselleria d'Educació, Investigació, Cultura i Esport, el 20 de novembre de 2017 va emetre el corresponent informe favorable.  
Es va informar el Consell de Direcció de l'ISEAC, en la seua reunió del 12 de gener de 2018, de la corresponent sol·licitud d'autorització de la societat mercantil Global Education Iniciatives, SL.  
En virtut del que disposa la Llei orgànica 2/2006, de 3 de maig, d'educació, i de conformitat amb el que estableix el Reial decret 303/2010, de 15 de març, pel qual s'estableixen els requisits mínims dels centres que impartisquen ensenyances artístiques regulades en la Llei orgànica 2/2006, de 3 de maig, d'educació, i fent ús de les atribucions que em confereix el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans, resolc:  
  
  
Primer  
Autoritzar la mercantil Global Education Iniciatives, SL, com a centre privat autoritzat d'ensenyances artístiques superiors de Música, en les instal·lacions del centre privat IALE de l'Eliana.  
  
Segon  
El centre privat Global Education Iniciatives, SL, es regirà pel que disposa la Llei orgànica 2/2006, de 3 de maig, d'educació, i les normes de desplegament que dicten l'Estat i la Generalitat; pel RD 1614/2009 de 26 d'octubre, pel qual s'estableix l'ordenació de les ensenyances artístiques superiors; pel RD 303/2010, de 15 de març, pel qual s'estableixen els requisits mínims dels centres que impartisquen ensenyances artístiques regulades en la LO 2/2006, de 3 de maig, d'educació, i pel Reial decret 21/2015 de 23 de gener, pel qual es modifica el RD 1614/2009 de 26 d'octubre, pel qual s'estableix l'ordenació de les ensenyances artístiques superiors.  
  
Tercer  
Les ensenyances artístiques superiors oficials del títol Superior de Música que s'impartiran en el dit centre s'autoritzaran mitjançant una ordre de la Conselleria d'Educació, Investigació, Cultura i Esport, d'acord amb la normativa aplicable.  
  
Quart  
Del que disposen les disposicions anteriors es donarà trasllat al Ministeri d'Educació, Cultura i Esport, a l'efecte de practicar les oportunes inscripcions.  
  
Contra aquesta resolució, que no esgota la via administrativa, es podrà interposar un recurs d'alçada davant del conseller d'Educació d'Educació, Investigació, Cultura i Esport, en el termini d'un mes a comptar de la seua publicació en el Diari Oficial de la Generalitat Valenciana.  
  
València, 24 de gener de 2018.- El secretari autonòmic d'Educació i Investigació: Miguel Soler Gracia.